section_heading: Karijera
paragraph_text: Prpich je karijeru započeo u juniorskoj BCHL (British Columbia Hockey League) gdje je 2000./01. za Penticton Pantherse odigrao 52 utakmice upisavši 25 golova i 21 asistenciju. Četiri godine studija (2002. – 2006.) na prestižnom sveučilištu u Sjevernoj Dakoti bila su odskočna daska za njegovu budućnost. Naime, tijekom tog razdoblja u NCAA-u odigrao je 160 susreta (31 pogodak i 21 asist), a 2005./06. su osvojili konferencijski naslov.